
REFERAT DE APROBARE NR.  5806/23.07.2024
LA PROIECT DE HOTARARE
PRIVIND  APROBAREA UNOR PROTOCOALE DE COLABORARE  ÎNTRE PRIMĂRIA COMUNEI CUZA VODĂ  RESPECTIV COMPARTIMENTUL DE ASISTENȚĂ SOCIALĂ ȘI URMĂTOARELE INSTITUȚII: ȘCOALA GIMNAZIALĂ NR. 1 CUZA VODĂ,  POST DE POLIȚIE CUZA VODĂ, D.G.A.S.P.C CONSTANȚA, CMI 919365 – DR. DIACONESCU RADU,
 PAROHIA ORTODOXĂ CUZA VODĂ, BISERICA APOSTOLICĂ PENTICOSTALĂ  ,,EMANUEL”


	Urmare a  procesului verbal de control nr. 11330/13.05.2024 emis de Agenția Județeană pentru Plăți și Inspecție Socială Constanța  unde au  menționat ca măsură Elaborarea Procedurii de lucru cu DGASPC și alte instituții, inițiez Proiectul de hotărâre  privind  aprobarea unor protocoale de colaborare  între Primăria comunei Cuza Vodă  respectiv compartimentul de asistență socială și următoarele instituții: Școala Gimnazială nr. 1 Cuza Vodă,  Post de Poliție Cuza Vodă, D.G.A.S.P.C Constanța, CMI 919365 – Dr. Diaconescu Radu, Parohia Ortodoxă Cuza Vodă și   Biserica Apostolică Penticostală  ,,Emanuel”   având ca obiect colaborarea interinstituţională în vederea asigurării măsurilor de prevenţie, intervenţie şi monitorizare, precum şi implementarea măsurilor de prevenire a marginalizării sociale a persoanelor aflate în situaţii de dificultate.

 TEMEIUL DE DREPT:
-  Prevederile Legii nr. 292/2011, privind asistenţa socială, cu modificările şi completările ulterioare;
-  Prevederile Legii nr. 448/2006, privind protecția și promovarea drepturilor persoanelor cu handicap, cu modificările şi completările ulterioare;
-  Prevederile Legii nr. 72/2004, privind protecția și promovarea drepturilor copilului, cu modificările şi completările ulterioare;
-  Prevederile H.G. nr. 268/2007, privind aprobarea Normelor metodologice de aplicare a prevederilor Legii nr. 448/2006, privind protecţia şi promovarea drepturilor persoanelor cu handicap;  
- Prevederile Ordinului nr. 82/2019, privind aprobarea Standardelor minime specifice de calitate pentru acreditarea serviciilor sociale destinate persoanelor adulte cu dizabilităţi; - - Prevederile Ordinului nr. 25/2019, privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială;
-  Prevederile Ordinului nr. 27/2019, privind aprobarea standardelor minime de calitate pentru serviciile sociale de zi destinate copiilor; 
- Prevederile art. 129, alin. 2, lit. d), e), alin. 7, lit. b) şi s), alin. 9, lit. a), art. 139, alin. 1 şi art. 196, alin. 1, lit. a) din O.U.G. nr. 57/2019 privind Codul Administrativ. 

ARGUMENTE DE OPORTUNITATE: 
                 Protocolul de colaborare are ca obiectiv colaborarea interinstituţională în vederea asigurării măsurilor de prevenţie, intervenţie şi monitorizare, precum şi implementarea măsurilor de prevenire a marginalizării sociale a persoanelor aflate în situaţii de dificultate, având în vedere că pe raza comunei Cuza Vodă funcţionează compartimentul  asistență   socială.
 Colaborarea interinstituţională reprezintă un element important şi necesar în oferirea unor servicii de calitate beneficiarilor, precum identificarea situațiilor de risc, stabilirea măsurile de prevenție și de reinserție a copiilor și persoanelor adulte în mediul familial natural și în comunitate.
 Prezentele Protocoale  de colaborare se încheie pentru o perioadă de  1 (unu) an, începând cu data semnării, cu posibilitatea prelungirii printr-un act adiţional semnat de ambele părţi. 

 REGLEMENTĂRI LEGALE INCIDENTE:  
- Prevederile art. 112, alin. 3, lit. q) din Legea nr. 292 / 2011, a asistenţei sociale;
- Prevederile art. 129, alin. 2, lit. d), e), alin. 7, lit. b) şi s), alin. 9, lit. a), art. 139, alin. 1 şi
-  art. 196, alin. 1, lit. a) din O.U.G. nr. 57/2019 privind Codul Administrativ.

  CONCLUZII ŞI PROPUNERI: 
 Se propune spre aprobare încheierea protocoalelor de colaborare între Primăria comunei Cuza Vodă  respectiv compartimentul de asistență socială și următoarele instituții: Școala Gimnazială nr. 1 Cuza Vodă,  Post de Poliție Cuza Vodă, D.G.A.S.P.C Constanța, CMI 919365 – Dr. Diaconescu Radu, Parohia Ortodoxă Cuza Vodă  și  Biserica Apostolică Penticostală  ,,Emanuel”    având ca obiect colaborarea interinstituţională în vederea asigurării măsurilor de prevenţie, intervenţie şi monitorizare, precum şi implementarea măsurilor de prevenire a marginalizării sociale a persoanelor aflate în situaţii de dificultate. 

